

**Què has de tenir en compte quan surtis de casa?**

**Aquestes són les normes que hauràs de complir cada cop que surtis al carrer. És molt important seguir-les per evitar que el coronavirus s’escampi!**

**Qui pot sortir?**

Pots sortir al carrer si tens menys de 14 anys. Has d’anar sempre amb un adult que visqui amb tu. No podràs sortir si tens el coronavirus o convius amb algú que el tingui.

**Quan es pot sortir?**

Pots sortir un cop al dia, entre les nou de matí i les nou del vespre. Les sortides han de durar una hora com a molt.

**Què s’hi pot fer, al carrer?**

Pots passejar pels carrers, parcs i jardins que hi ha a prop de casa teva. També pots córrer, jugar o fer exercici. Si vols, pots portar les teves joguines, el patinet o la bici. El que no podràs fer és jugar als parcs infantils ni a instal·lacions esportives.

**Es pot jugar amb els amics o les amigues?**

No pots quedar amb els amics ni jugar amb altres nens al parc. Si et trobes un amic, us podreu saludar un moment, però no us podreu acostar a menys de dos metres.

**I els avis? Es poden visitar?**

No pots anar a casa dels avis o d’altres familiars, ni a jugar a casa dels amics i les amiguges.

**Cal portar mascareta i guants?**

La mascareta és recomanable, però els guants no són necessaris. Això sí: és molt important que et rentis bé les mans abans de sortir de casa i quan hi tornis. Al carrer, no t’has de tocar els ulls, el nas i la boca.

1. Resumeix, amb les teves paraules, quines normes has de seguir quan surts al carrer.

2. Pots portar joguines al parc i compartir-les amb els amics i les amigues?

3. Per què creus que no es pot anar als parcs infantils ni a les instal·lacions esportives?

4. Pots aprofitar la sortida per anar a casa dels avis? Per què diries que ho han decidit així?

5. Quines mesures d’higiene s’han de seguir abans, durant i després de les sortides?

6. Et semblen bé, totes aquestes normes? Explica per què.

7. Si els nens i les nenes no compleixen aquestes normes, què podria passar?